கேள்வி: ஏ. சூர்ய பிரகாஷ் பற்றி நீங்கள் என்ன அறிந்துள்ளீர்கள்?
பதில்: ஏ. சூர்ய பிரகாஷ் (''A. Surya Prakash'') என்பவர் ஒரு இந்திய இதழியலாளர் ஆவார். இவர் பிரசார் பாரதி தலைவராகவும் இருந்தவர் ஆவார். 2025 ஆம் ஆண்டில் சனவரியில் இந்திய அரசாங்கம் இவருக்கு இந்தியாவின் மூன்றாவது உரிய குடியியல் விருதான பத்ம பூசண் விருதினை வழங்கி கௌரவித்தது. இவர் இந்தியன் எக்சுபிரசு குழுமத்தின் தலைவராகவும் தி பயனியர் குழுமத்தின் செயலாண்மை தொகுப்பாசிரியராகவும் ஆசியா டைம்ஸ் இதழின் இந்தியத் தொகுப்பாசிரியராகவும் ஈநாடு (நாளிதழ்) இதழின் அரசியல் பக்கங்களின் தொகுப்பாசிரியராகவும் சீ நியூஸ் குழுமத்தின் தொகுப்பாசிரியராகவும் பணியாற்றியுள்ளார். இவர் ''வாட் எய்ல்ஸ் இந்தியன் பார்லிமென்ட்'', ''தி எமர்ஜென்சி - இந்தியன் டெமாக்ரசிஸ் டார்க்கெஸ்ட் ஹவர்'' ஆகிய இரண்டு நூல்களின் ஆசிரியர் ஆவார். இவர் மைசூர் பல்கலைக்கழகம் சமூகவியல் முதுகலைப் பட்டத்தைப் பெற்றுள்ளார். தும்கூர் பல்கலைக்கழகத்தில் இலக்கியத்தில் பட்டமும் பெற்றுள்ளார். லோக்பால் எனப்படும் ஊழல் எதிர்ப்பு குறைதீர்ப்பாளரைத் தேர்ந்தெடுப்பதற்கான தேடல் குழுவின் உறுப்பினராகவும் இவர் நியமிக்கப்பட்டார்.